উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
হায়দ্রাবাদ (সিন্ধু)
হায়দ্রাবাদ (সিন্ধি এবং ; () পাকিস্তানের সিন্ধু প্রদেশে অবস্থিত একটি অন্যতম শহর। করাচি থেকে ১৪০ কিলোমিটার পূর্বে অবস্থিত হায়দ্রাবাদ হচ্ছে সিন্ধু প্রদেশের দ্বিতীয় বৃহত্তম জনবসতিপূর্ণ অঞ্চল এবং পাকিস্তানের ৮ম বৃহত্তম শহর। ১৭৬৮ খ্রিস্টাব্দে হায়দ্রাবাদের কালহোরা রাজবংশের মিয়া গোলাম শাহ কালহারোর কর্তৃক শহরটি প্রতিষ্ঠিত হয় এবং পরবর্তীকালে ১৮৪৩ সালে ব্রিটিশ রাজধানী করাচিতে স্থানান্তরিত না হওয়া পর্যন্ত তালপুর রাজধানী ছিল।